Ο **Ντέιβιντ Κορές** (**David Koresh**, πραγματικό ονοματεπώνυμο **David Wayne Howell**, Χιούστον, Τέξας, 17 Αυγούστου 1959 – Mount Carmel Center, McLennan County, Waco, Τέξας, 19 Απριλίου 1993) ήταν Αμερικανός αμφιλεγόμενος, όσο και εμβληματικός ηγέτης θρησκευτικής οργάνωσης (κατά πολλούς αίρεσης), που αυτοπροσδιοριζόταν ως ο «τελευταίος προφήτης» της. Διαδραμάτισε τον βασικό ρόλο στο δραματικό συμβάν 51 ημερών (28 Φεβρουαρίου – 19 Απριλίου 1993), που ονομάστηκε «πολιορκία του Γουάκο» ή και «Σφαγή του Γουέικο» όταν, ως επικεφαλής του τμήματος των «Davidians», παραρτήματος της Προτεσταντικής «Αντβεντιστικής Εκκλησίας της Έβδομης Ημέρας» βρήκε το θάνατο μαζί με την πλειονότητα των οπαδών του.

Δράση
-----

Ο Κορές, δυσλειτουργικός ως χαρακτήρας, ξεκίνησε ως απλό μέλος τη συμμετοχή του στην κοινότητα, την οποία ίδρυσε ο Benjamin Roden (1902 – 1978) το 1955 και που έδρευε στην ανεπίσημη επαρχία Axtell (Ένωση «Mount Carmel Center»), στα περίχωρα του Waco. Εκεί, ο Κορές διεκδίκησε τα ηνία της οργάνωσης από το γιο του ιδρυτή, George Roden (1938 – 1998), κάτι που πέτυχε το 1987 εξουδετερώνοντας τον ανταγωνιστή του. Με τη σύζυγό του Rachel Jones είχε αποκτήσει, συνολικά, 16 παιδιά.

Το τέλος
--------

Τελικά, μία Ομοσπονδιακή Οργάνωση του Αμερικανικού Υπουργείου Δικαιοσύνης, που ονομάζονταν «Γραφείο Αλκοολισμού, Καπνού και Πυροβόλων Όπλων» (ATF) ξεκίνησε έρευνα για την οργάνωση του Κορές, βασισμένη σε υπόνοιες για παράνομη κατοχή όπλων στην έδρα της. Οι Αρχές εξέδωσαν ένταλμα έρευνας, σύλληψης του Κορές και προσαγωγής αρκετών οπαδών του. Κατά την αρχική προσπάθεια των στελεχών του ATF να εκτελέσουν τις εντολές που είχαν, σημειώθηκε ανταλλαγή πυρών που είχε ως αποτέλεσμα το θάνατο 4 κυβερνητικών πρακτόρων και 6 μελών της θρησκευτικής κοινότητας. Ακολούθως ανέλαβε δράση το FBI που εξαπέλυσε χημικά αέρια, με σκοπό να αναγκάσει τα μέλη της αίρεσης να εξέλθουν του αρχηγείου τους. Η κατάληξη ήταν μοιραία, αφού μία πυρκαγιά που ξέσπασε στο κτίριο αμέσως μετά, οδήγησε στο θάνατο 76 μελών της οργάνωσης, μεταξύ των οποίων 25 παιδιών και δύο εγκύων, όπως και του ίδιου του Κορές. Είναι ενταφιασμένος στο Κοιμητήριο Memorial Park.

Παραπομπές
----------

1. 1 2  (Αγγλικά) *SNAC*. w6tt5pvx. Ανακτήθηκε στις 9  Οκτωβρίου 2017.
2. 1 2  (Αγγλικά) *Find A Grave*. 6610999. Ανακτήθηκε στις 9  Οκτωβρίου 2017.
3. ↑  www.nytimes.com/1993/05/03/us/cult-leader-s-body-identified-death-is-attributed-to-a-bullet.html.
4. ↑  Ανακτήθηκε στις 4  Μαρτίου 2021.
5. ↑  www.nytimes.com/1993/05/04/us/growing-up-under-koresh-cult-children-tell-of-abuses.html.
6. ↑  Ronald L. Johnstone (November 17, 2015). Religion in Society: A Sociology of Religion. Routledge. σελ. 83–. ISBN 978-1-317-34454-4
7. ↑   Burton, Tara Isabella (April 19, 2018). "The Waco tragedy, explained". Vox. Ανακτήθηκε στις 20 Απριλίου 2020
8. ↑  Zarrell, Matt (27 Δεκεμβρίου 2017). "U.S. NEWS UPS driver still haunted over role in Waco massacre nearly 25 years later". Daily News.
9. ↑  England, Mark. "12 children killed in fire Howell's, ex-member says". Waco Tribune-Herald. Ανακτήθηκε στις 11 Μαρτίου 2020
10. ↑  Dick J. Reavis, The Ashes of Waco: An Investigation (New York: Simon and Schuster, 1995), σ. 13 Αρχειοθετήθηκε στις 18 Μαρτίου 2017, Wayback Machine. ISBN 0-684-81132-4

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 393149066574165601696
* LCCN: n93052052
* ISNI: 0000 0000 5537 0149
* GND: 119259362
* MusicBrainz: d93c6823-c659-4501-a14e-4ca813bf09f5
* NKC: js20060623009

 |

 |